கேள்வி: குரவம் பற்றி விளக்கவும்.
பதில்: குரவ மலர் பற்றிச் சங்கப்பாடல்கள் தரும் செய்திகள் * குரவ மலரின் நனை-அரும்புகள் மரக்கிளைகளில் பசுமை நிறத்தில் காணப்படும். பல்வீ படரிய பசுநனைக் குரவம் பொரிப் பூம் புன்கொடு பொழில் அணி கொளாச் சினை இனிதாகிய காலை - குறுந்தொகை 341 * குரவம் என்னும் மலர் கொத்துக்கொத்தாகப் பூக்கும்.குறிஞ்சிப்பாட்டு அடி 82 * நறுமணம் மிக்க குரவம் பூவைப் 'பாவை' என்பர்.நறும்பூங் குரவம் பயந்த செய்யாப் பாவை - ஐங்குறுநூறு 344 * குரவம் காட்டில் பூக்கும் மலர். குரவம் மலர மரவம் பூப்பச் சுரன் அணி கொண்ட கானம் - ஐங்குறுநூறு 357 * குரவமரம் நீண்ட நீண்ட சினைகளை (வலார் போன்ற கிளைகளை) உடையது. இதன் பூக்களைக் குயில்கள் விரும்பி உண்டு அதில் வாழும்.குரவ நீள்சினை உறையும் பருவ மாக்குயில் - ஐங்குறுநூறு 369 * குரவம்பூ மிகுதியான மகரந்தப் பொடிகளை உடையது. அரவ வண்டினம் ஊதுதொறும் குரவத்து ஓங்குசினை நறுவீ கோங்கு அலர் உறைப்ப - அகம் 317-10